section_heading: Sigurna komunikacija
paragraph_text: Kad iz internet kafića provjeravamo elektroničku poštu, ne želimo da nam netko "pokupi" lozinku, i time i pristup našim podacima. To se može spriječiti na nekoliko načina, ali jedan od najjednostavnijih je korištenje SSLa (Secure Sockets Layera). Tako bilo da pristupamo udaljenom računalu pomoću web preglednika, ili želimo koristiti komandnu liniju, koristit ćemo umjesto http protokola https, a umjesto telneta ssh, i komunikacija će biti sigurna od prisluškivanja sa strane.